[{"text_idx": "#000004", "text": "De la perspektivo de brito log\u0302anta duonjarcenton en Usono, okazis profundaj sociaj s\u0302ang\u0302oj en la lando. En la kunig\u0302o de reagoj al tiuj s\u0302ang\u0302oj povas trovig\u0302i s\u0302losiloj por klarigi la neau\u0306tau\u0306videblan kaj surprizan elekton de netradicia gvidanto por la venontaj kvar jaroj."}, {"text_idx": "#000005", "text": "Duncan Charters profesie instruas la hispanan lingvon, kulturon kaj literaturon, kaj ankau\u0306 instruisEsperanton dum multaj jaroj, interalie en la usona NASK-programo kaj en Greziljono."}, {"text_idx": "#000006", "text": "Li estis prezidanto de la Internacia Ekzamena Komisiono kaj de la Internacia Ligo de Esperanto-Instruistoj. Brito, li magistrig\u0302is pri la franca kaj hispana lingvoj c\u0302e la Universitato de Cambridge kie li aktivis pri Esperanto kaj redaktis la revuon \u201cKial Ne?\u201d de la Junularo Esperantista Brita. Post elmigro al Usono li doktorig\u0302is pri la hispana lingvo, kulturo, literaturo, historio kaj pedagogio c\u0302e la Universitato de Indiana. Li krome servis kiel prezidanto de AAIE (Amerika Asocio de Instruistoj de Esperanto) kaj de la Esperanto-Ligo por Norda Ameriko (nun Esperanto-USA). De 1974 li estas profesoro pri lingvoj kaj kulturoj, kaj katedra profesoro pri humanismaj studoj, c\u0302e la universitata Kolegio Principia en Elsah (Ilinojso)."}, {"text_idx": "#000007", "text": "Duncan Charters esploras pri lingvoinstruado inkluzive la historion de la instruado de Esperanto. Li kontribuis multfoje pri pedagogiaj temoj por la instruado de Esperanto en konferencoj kaj revuoj. Li servas kiel nacia program-aprezisto de ACTFL-CAEP por universitataj programoj celantaj eduki novajn lingvoinstruistojn. Li log\u0302as en historie registrita domo en Elsah kun sia kolegino kaj edzino Cecily Lee, kiu ankau\u0306 partoprenas en Esperanto-agado. Li estas membro de la Akademio de Esperanto."}]